Ego Erardus de Brena, dominus Rameruci, dilecto et fideli suo Stephano de Selligniaco, salutem et dilectionem sinceram. Mando vobis et volo quatenus charissimo domino meo Theobaldo, Dei gratia regi Navarre illustri, Campanie et Brie comiti palatino, de feudo de Bellomonte et de omnibus aliis feodis que de me tenetis, sicut a me tenebatis eidem homagium faciatis, et hoc sub fidelitate qua mihi tenemini, vos requiro et etiam volo, quoniam charissimus dominus meus Theobaldus, Dei gratia illustris rex Navarre, mihi de dicto feodo ad voluntatem meam escambium dedit. Datum, apud Meledunum, anno Domini millesimo ducentesimo trigesimo-octavo, mense februario.